**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. április 3–i rendkívüli ülésére**

**Javaslat a Szombathelyi Kézilabda Klub és Akadémia támogatására**

A Közgyűlés a 2017. évi költségvetésről szóló rendéletében a Sport ágazat kiadásai között külön tételsoron 30.000.000,- Ft előirányzatot biztosított a Szombathelyi Kézilabda Klub és Akadémia 2017. évi működési költségeihez.

Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja kimondja:

„Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

A Szombathelyi Kézilabda Klub és Akadémia a rendeletben foglaltaknak megfelelően benyújtotta az előírt dokumentumokat, amelyek jelen előterjesztés mellékletét képezik.

.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. március „ ”

**(: Koczka Tibor :)**

**HATÁROZATI JAVASLAT**

**…../2017. (IV. 3.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás alapján a Szombathelyi Kézilabda Klub és Akadémia2016. év teljes pénzügyi, szakmai beszámolóját, valamint a 2017. évi pénzügyi, szakmai tervét megtárgyalta, és az alapján a sport szervezet 2017. évi támogathatóságát jóváhagyja.
2. A Bizottság az 1. pont alapján a Közgyűlés a 2017. évi költségvetésről szóló rendéletében a Sport ágazat kiadásai között külön tételsoron szereplő a Szombathelyi Kézilabda Klub és Akadémia 30.000.000,- Ft támogatási összegét jóváhagyja.
3. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**